తాతం జగన్

తాతం జగన్ ఆంధ్రప్రదేశ్ రాష్ట్రం శ్రీ సత్యసాయి జిల్లా కు చెందిన రాజకీయ నాయకుడు. జర్నలిస్ట్.తాతం జగన్ కదిరి నియోజకవర్గ పట్ర సంఘం అధ్యక్షుడిగా పనిచేశాడు.  2020 ఆంధ్రప్రదేశ్ స్థానిక సంస్థల ఎన్నికల్లో వైఎస్ఆర్ కాంగ్రెస్ పార్టీ పార్టీ తరపున గొడ్డువెలగల గ్రామం నుంచి ఎంపీటీసీగా పోటీ చేసి ప్రతిపక్ష తెలుగుదేశం పార్టీ అభ్యర్థి  పై విజయం సాధించాడు. ఎంపీటీసీగా విజయం సాధించిన తర్వాత తాతం జగన్ గాండ్లపెంట మండలానికి ఎంపీపీగా ఎన్నికయ్యాడు.

 బాల్యం, విద్యాబ్యాసం 
తాతం జగన్  ఆంధ్రప్రదేశ్ రాష్ట్రం లోని అనంతపురం జిల్లా ఇప్పుడు శ్రీ సత్యసాయి జిల్లా గాండ్లపెంట మండలం గొడ్డువెలగల  గ్రామపంచాయతీలోని వంకలోపల్లిలో తాతం వెంకటరమణ తాతం ఈశ్వరమ్మ దంపతులకు1988 మే6 న జన్మించాడు.2003 లో తాతం జగన్ గాండ్లపెంట మండలంలోని కటారు పల్లి గ్రామంలో తన ప్రాథమిక విద్యను పూర్తి చేశాడు. 2005లో తాతం జగన్ కదిరిలోని బాలుర జూనియర్ కళాశాల నుండి ఇంటర్మీడియట్  పూర్తి చేశాడు. తాతం జగన్ 2008లో కదిరి లో ఉన్న వివేకానంద డిగ్రీ కళాశాల నుండి డిగ్రీ పట్టా పొందాడు.

 వృత్తి జీవితం 
2015 నుండి 2020 వరకు తాతం జగన్ సూర్య ఆంధ్రప్రభ పత్రికలలో విలేఖరిగా పనిచేశాడు. విలేకరిగా పనిచేస్తున్న సమయంలో ఎన్నో సంఘటనలను వెలుగులోకి తెచ్చాడు.

 రాజకీయ జీవితం 
తాతం జగన్ కు చిన్నప్పటినుంచి రాజకీయాల మీద ఆసక్తి ఉండేది. తాతం జగన్ బిజెపి పార్టీ ద్వారా తన రాజకీయ జీవితాన్ని ప్రారంభించాడు. 2017లో తాతం జగన్ భారతీయ జనతా పార్టీ లో చేరి గాండ్ల పెంట మండలం బిజెపి ప్రధాన కార్యదర్శిగా పనిచేశాడు. తర్వాత తాతం జగన్ యువజన శ్రామిక రైతు కాంగ్రెస్ పార్టీ లో చేరాడు. 2021 లో జరిగిన ఆంధ్రప్రదేశ్ స్థానిక సంస్థల ఎన్నికల్లో తాతం జగన్ గొడ్డువెలగల గ్రామం నుంచి ఎంపీటీసీగా పోటీ చేసి విజయం సాధించాడు. ఎంపీటీసీగా విజయం సాధించిన తర్వాత తాతం జగన్ గాండ్ల పెంట మండల పరిషత్ అధ్యక్షుడు (ఎంపీపీ) గాఎన్నికయ్యాడు. 2021 నుండి 2024 వరకు తాతం జగన్ గాండ్ల పెంట మండల ఎంపీపీగా పనిచేశాడు. 2024లో వ్యక్తిగత కారణాలతో తాతం జగన్ ఎంపీపీ పదవికి రాజీనామా చేశాడు.

 మూలాలు